ရှည်ကြာတဲ့ နာရီတွေက ရှောင်လွှဲမရနိုင်တာ ကမ္ဘာကြီးက ကျွန်တော်တို့ကို သွန်သင်ပေးတယ်၊
အလုပ်ပိတာက ဂုဏ်တံဆိပ်တစ်ခုဖြစ်ပြီး အနားယူတာက ပျော့ညံ့မှုဆိုတာပါ။
နိုးတာနဲ့ အလုပ်သွားတဲ့ အလွန်အောင်မြင်သူတွေ ဟာ အမြဲ ဆက်နေပြီး ဘယ်တော့မှ မရပ်ကြဘူး။
တကယ်တော့ ဒါက ကျန်းမာရေးထိခိုက်ပြီး၊ ဆက်မထိန်းနိုင်တာကို သိကြပါတယ်။
ဒါပေမဲ့ ရွေးချယ်စရာရှိလား။
[လူတွေ အလုပ် လုပ်ကြပုံ]
ဒီနေ့ခေတ် ၂၄/၇ ကမ္ဘာမှာ အလုပ်နားချိန်ကို တန်ဖိုးချထားပေမဲ့
အမြဲတမ်းတော့ ဒီလိုမဟုတ်ပါဘူး။
ရှေး လူ့အဖွဲ့အစည်းတိုင်းနီးပါးက ကောင်းမွန်တဲ့
ဘဝကို အလုပ်နဲ့ အနားယူမှုကို ဟန်ချက်မှူလို့ သတ်မှတ်ခဲ့ပြီး
မကြာသေးမီက အာရုံကြောသိပ္ပံနဲ့ စိတ်ပညာဆိုင်ရာ သုတေသနတွေက
အနားယူတာက ဦးနှောက်ကို သန်စွမ်းစေပြီး သင်ယူမှုကို
တိုးတက်စေကာ ဖန်တီးနိုင်စွမ်းကို လှုံ့ဆော်ပေးတယ်လို့ ဖော်ပြခဲ့တယ်။
သမိုင်းရဲ့ အအောင်မြင်ဆုံး သိပ္ပံပညာရှင်တွေ၊
စာရေးဆရာတွေနဲ့ စစ်ခေါင်းဆောင်တွေဟာ ဒီနေ့ လူတွေထက် အလုပ်ချိန် အများကြီးပိုနည်းပြီး
နားချိန်အပြည့်ရှိတဲ့ နေ့စဉ် အလုပ်တွေကို တည်ဆောက်ခဲ့တယ်။
သဘာဝလောက ပညာရှင် ချားလ်စ် ဒါဝင်နဲ့ ဗီဇ ပညာရှင် ဘာဘရာ မက်ကလင်းတော့လို လူတွေဟာ
နှစ်ယောက်စလုံးဟာ နေ့စဉ် လမ်းလျှောက်ပြီး၊
အလုပ်နဲ့ အနားယူတာက ဆန့်ကျင်ဘက်တွေမဟုတ်ဘဲ
တွဲဖက်တွေဆိုတာ သိခဲ့ကြတယ်။
နှစ်ခုစလုံးကို ကျွမ်းကျင်နိုင်တဲ့အထိ အပြည့်အဝ စည်ပင်လာမှာတော့ မဟုတ်ဘူး။
ဒီမှာတော့ စနိုင်တဲ့ နေရာပါ။
ပထဆုံး အနားယူတာက ဘာဆိုတာကို ပြန်ဆန်းစစ်ပါ။
ညဘက် အလုံအလောက်အိပ်စက်တာက သော့ချက်ဖြစ်ပြီး
မိနစ် ၂၀ တစ်မှေးအိပ်တာက မြှင့်တင်မှုအတွက်ကောင်းတယ်။
ဒါပေမဲ့ ဒီနေ့ဘက်မှာ နားချိန်ယူတာနဲ့ ပတ်သက်လာရင်၊
ဆိုဖါပေါ် ဒါမှမဟုတ် စခရင်ရှေ့မှာရှိတာက အားသစ်လောင်းအပေးဆုံး အနားယူမှုလို့မထင်ဘူး။
အကောင်းဆုံး အနားယူမှုက လှုပ်ရှားတက်ကြွတဲ့
လေ့ကျင့်ခန်း၊ ဝါသနာတွေ၊ လမ်းလျှောက်တာပါ။
ဒါတွေက စိတ်ပိုင်းနဲ့ ကာယ ဘက်ထရီတွေကို ပိုထိရောက်စွာ
ပြန်အားသွင်းပေးပြီး မလှုပ်မယှက်နေသူထက် သက်လုံနဲ့ ခံနိုင်ရည်ပိုရှိစေတယ်။
အနားယူမှုက သဘာဝဆိုပေမဲ့၊ ကျွမ်းကျင်မှုတစ်ခုရောပါ။
အချိန်ကြာကြာ လေ့ကျင့်ပြီး တိုးတက်အောင် လုပ်နိုင်တဲ့ အရာပါ။
အားကစားသမားတွေ၊ အဆိုတော်တွေနဲ့ ဗုဒ္ဓဘာသာ ဘုန်းကြီးတွေဟာ ပိုအမြန် ပြေးဖို့
အသံတွေကို ထုတ်ပြီး စိတ်တည်ငြိမ်ဖို့ အသက်ရှူတာကို အသုံးပြုသလို၊
ဖန်တီးနိုင်စွမ်းနဲ့ နာလန်ထူတာ တိုးမြှင့်ဖို့ အနားယူတာကို သုံးနိုင်တယ်။
ဒုတိယက၊ နေ့စဉ် အလုပ်မှာ အနားယူတာကို ပေါင်းစပ်ပါ။
အားကစားသမားတွေက လေ့ကျင့်မှုနဲ့ နာလန်ထူမှု ပေါင်းထားတဲ့ အကောင်းဆုံးရလဒ်တွေကို ရတယ်။
အလားတူ၊ ဖန်တီးတတ်တဲ့ လူတွေဟာ တမင် အနားယူတဲ့ ကာလတွေနဲ့အတူ ပျံ့လွင့်မှုကင်းတဲ့
အလုပ်ချိန်တွေကို ဆင့်ထားသင့်တယ်။
ဒီတော့ နေ့စဉ် လေးနာရီ၊ ငါးနာရီကြာ အာရုံစိုက်ပြီး
စီးမျောနေတဲ့ လုပ်ရိုးလုပ်စဉ်တစ်ခုကို ဒီဇိုင်းဆွဲပါ။
စိတ်ပျံ့လွင့်စရာတွေကို သတ်ပစ်ရင်း ဒီအချိန်ျတွေကို ပိုမကြာစေဘဲ၊
ပိုစူးစိုက်အောင်လုပ်ပါ။
အီးမေးလ်နဲ့ သတင်းတွေကို ပိတ်ဖို့ ကိုယ့်ကိုယ်ကိုယ် ခွင့်ပြုပြီး
အရေးကြီးတာတွေကို အာရုံစိုက်ပါ။
ပြီးတော့ ပြောင်းသာလွှဲသာရှိမယ်ဆိုရင်၊
ကိုယ့်ကိုယ်ကိုယ် ကောင်းမွန်၊ ရှည်လျားတဲ့ အနားယူမှုတစ်ခု ပေးပါ။
ဒါက ပြန်ကောင်းမွန်စေပြီး စိတ်ကူးကောင်း တွေကို ထိုးဖောက်မှုတွေအဖြစ် ပြောင်းပေးတဲ့
ထိုးထွင်းမှုတွေနဲ့အံ့ဩစရာ
အခိုက်အတန့်တွေ ဖြစ်ပေါ်စေစဉ်မှာ မဖြေရှင်းရသေးတဲ့ ပြဿနာတွေကို
ဖြေရှင်းခွင့်ပေးတဲ့ ဖန်တီးတတ်တဲ့ မသိစိတ်ကိုပေးမှာပါ။
ဒီလို ပြောင်းသာလွှဲသာမရှိဘူးဆိုရင်၊
အလုပ်ကနေ ခွာပြီး ဒီမူတွေကို အနည်းဆုံး နားချိန်ရဲ့
တစ်စိတ်တစ်ပိုင်းမှာ ကျင့်သုံးတာ သေချာစေဖို့ နည်းလမ်းတစ်ခုရှာပါ။
တတိယ၊ နက်ရှိုင်းတဲ့ လုပ်ဆောင်မှုကို ရယူပါ။
ဖန်တီးတဲ့၊ စိတ်ထက်သန်တဲ့ လူတွေဟာ အလုပ်ကနေ အနားယူဖို့လိုပေမဲ့
ဒီအနားယူမှုတွေဟာ အလုပ်လို ဆွဲဆောင်မှုရှိဖို့လိုပါတယ်၊ မဟုတ်ရင်
ဒါတွေ လုပ်ကြမှာမဟုတ်ဘူး။
သိပ္ပံပညာရှင်တွေနဲ့ စီအီးအို များစွာဟာ အပျော်တမ်း ပန်းချီဆရာတွေ၊
ဂီတပညာရှင်တွေ ဒါမှမဟုတ် စားဖိုမှူးတွေပါ။
ဒါတွေက အလုပ် တကယ် ကောင်းလာတဲ့အခါ ရရှိတဲ့ အောင်မြင်မှု၊ ထိန်းချုပ်မှု၊
ကျွမ်းကျင်မှု၊စီးမျောမှုစတဲ့ အလားတူသဘော တွေကို ထောက်ပံ့ပေးတဲ့ ဝါသနာတွေဖြစ်ပေမဲ့
မတူတဲ့ဝန်းကျင်တစ်ခု၊ ရှင်းလင်း၊ မြန်ဆန်တဲ့ ဆုလာဘ်တစ်ခုနဲ့ပါ။
မကြာခဏ ကလေးဘဝတည်းက ရှိခဲ့တဲ့ သူတို့ရဲ့စိတ်ဝင်စားမှုတွေပါ၊
ဒါတွေက သူတို့ကို ပိုတောင် အဓိပ္ပာယ်ရှိစေတယ်။
ဒီတော့ သင့်ကို အသက်ဝင်စေပြီး ကမ္ဘာထဲမှာ ပတ်သက်စေတဲ့ လုပ်ဆောင်မှုတစ်ခုကို လက်ခံပါ။
ဒါက အာရုံပျံ့လွင့်မှုတစ်ခု မဟုတ်ဘူး။
ဒါက အတွေ့အကြုံသစ်တွေနဲ့ ၎င်းရဲ့ အကောင်းဆုံး လုပ်ဆောင်မှုအတိုင်း
အလားတူ ပျော်ရွှင်မှုနဲ့ ဆုလာဘ်တွေ ပေးမှာပါ။
အရာတွေကို ဖုံးထားလေ့ရှိတဲ့ လိုက်လျောတာ တွေ ဒါမှမဟုတ် မရေရာတာတွေ ကင်းပါတယ်။
စတုတ္ထ၊ အနားယူတာကို လူမှုရေးဖြစ်အောင် လုပ်ပါ။
အလုပ်လုပ်နေတဲ့ ကမ္ဘာက အနားယူဖို့ ပုံစံထုတ်ထားတာ မဟုတ်ပါဘူး။
ကျွန်တော်တို့ အနားယူဖို့လိုတယ်။
အနားယူဖို့ အချိန်ပေးတာကို အာမခံဖို့ အစွမ်းထက်ဆုံး နည်းတစ်နည်းကတော့
ဒါကို တခြားသူတွေနဲ့ လုပ်ဖို့ပါ။
ဒီတော့ စောစော အလုပ်စပြီး
မွန်းလွဲမှာ လမ်းလျှောက်ဖို့ လုပ်ဖော်နဲ့ ဆုံပါ။
ဒါမှမဟုတ် လက်ဖက်ရည်ပွဲ ကျင်းပဖို့ သင့်အဖော်နဲ့ ပူးပေါင်းပါ။
ဒါမှမဟုတ် နှစ်ယောက်စလုံး နားဖို့ အချိန်ပိုပေးဖို့ မိတ်ဆွေနဲ့
ကလေးစောင့်ရှောက်မှု ဖလှယ်တဲ့ အစီအစဉ်တစ်ခု လုပ်လိုက်ပါ။
သတိရပါ၊ အလုပ်များတဲ့၊ အဟုန်ပြင်းတဲ့ လူတွေအတွက် အေးအေးဆေးဆေးနေဖို့ မလွယ်ပါဘူး။
အလေ့အကျင့်အသစ်တွေ ဖွံ့ဖြိုးဖို့နဲ့ အကျင့်တွေဖြစ်လာဖို့ အချိန်ပေးဖို့ လိုတယ်။
တက်သုတ်ရိုက်လို့မရပါဘူး။
အလုပ်သစ် ဒါမှမဟုတ် အိမ်သစ်တစ်လုံးမှာ အခြေကျဖို့ အချိန်ယူရသလိုပဲ၊
အနားယူတာရဲ့ အစွမ်းကို စတင် ထိန်းချုပ် အသုံးချဖို့ စိတ်က အချိန်လိုအပ်တယ်။
ဒီလို တစ်ခုမှ မလုပ်သေးဘူးဆိုရင်၊ ကိုယ့်ကိုယ်ကိုယ် မနှိပ်စက်ပါနဲ့။
စတင်ဖို့ အခုထက် ပိုကောင်းတဲ့အချိန် မရှိပါဘူး။